***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ:2610278259 TΗΛ& FAX:2610222350

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**Weekend στο θεσπέσιο MARBELLA ELIX**

**3 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **25/04** | **27/04** |

**1η ΗΜΕΡΑ (Παρασκευή 25/04): ΠΑΤΡΑ – ΠΑΡΓΑ – ΚΑΡΑΒΟΣΤΑΣΙ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 08:00 αναχωρούμε για την Πάργα. Αμφιθεατρικά χτισμένη ανατολικά μιας μικρής χερσονήσου, στέκει σαν ένας βατήρας κατάδυσης στα γαλαζοπράσινα νερά του Ιονίου. Η Πάργα δίνει την αίσθηση νησιού: περπατώντας στα στενά και ανηφορικά δρομάκια θα γοητευθείτε με τον πανέμορφο διατηρητέο παραδοσιακό οικισμό με τα διώροφα και τα τριώροφα κτίρια. Από το ενετικό κάστρο η θέα είναι υπέροχη στην γύρω περιοχή. Ελεύθερος χρόνος για γεύμα και στη συνέχεια θα αναχωρήσουμε για το Καραβοστάσι. Άφιξη το μεσημέρι στο πολυτελές νεόκτιστο ξενοδοχείο MARBELA ELIX 5\*. Πρόκειται για ένα ξενοδοχείο κόσμημα που εντυπωσιάζει τον επισκέπτη με την μοναδική θέα στο Ιόνιο και την πολυτέλεια του ενώ πρωταγωνίστησε στη Hotlist του 2022 του Condé Nast Traveller. Στην κορυφή ενός πευκόφυτου λόφου ακριβώς πάνω από την παραλία Καραβοστάσι, το εν λόγω ξενοδοχείο συνδυάζει μοναδικά, καινοτόμες ιδέες στην αρχιτεκτονική του, υπηρεσίες υψηλών προδιαγραφών αλλά και φυσικό κάλλος υπό το πρίσμα μιας νέας φιλοσοφίας διακοπών. Το βράδυ θα δειπνήσουμε στο ατμοσφαιρικό εστιατόριο του ξενοδοχείου απολαμβάνοντας τις πισίνες υπερχείλισης, την νυχτερινή θέα και τον έναστρο ουρανό.

**2η ΗΜΕΡΑ (Σάββατο 26/04): ΚΑΡΑΒΟΣΤΑΣΙ (ΣΥΒΟΤΑ)**

Σήμερα θα απολαύσουμε την Ηπειρωτική Ριβιέρα. Θα επισκεφθούμε Σύβοτα, Θεσπρωτίας, ένα σύγχρονο ειδυλλιακό παραθαλάσσιο χωριό. Η θέση του που το κάνει μοναδικό είναι τα 3 εξωτικά νησάκια και οι μικροί αναρίθμητοι κολπίσκοι που βρίσκονται γύρω του. Μετά την χαλαρωτική βόλτα μας θα επιστρέψουμε στο ξενοδοχείο μας καθώς μια βραδιά δεν είναι αρκετή για τις πολυτέλειες και την χαλάρωση που υπόσχεται το MARBELLA ELIX 5\*.

**3η ΗΜΕΡΑ (Κυριακή 27/04): ΚΑΡΑΒΟΣΤΑΣΙ – ΠΗΓΕΣ ΑΧΕΡΟΝΤΑ – ΠΡΕΒΕΖΑ – ΠΑΤΡΑ**

Αποχαιρετάμε σήμερα το μαγευτικό τοπίο του MARBELLA ELIX και αναχωρούμε για τις πηγές του Αχέροντα. Πρόκειται για ένα θαυμάσιο φυσικό τοπίο πνιγμένο μέσα στο πράσινο. Ελεύθερος χρόνος για πεζοπορία και γεύμα. Συνεχίζουμε την διαδρομή μας για την Πρέβεζα. Πρόκειται για μία σύγχρονη πόλη με ραγδαία, εξελισσόμενη τουριστική ανάπτυξη. Στο λιμάνι της και την πεζοδρομημένη παραλία, θα δείτε πολλά παραδοσιακά κτήρια και άλλα αξιοθέατα, ενώ στο ιστορικό κέντρο της, μπορείτε να κάνετε την βόλτα σας. Στην συνέχεια θα αναχωρήσουμε για την Πάτρα, άφιξη στην πόλη μας το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο**  **δωμάτιο** | **Σε Μονόκλινο δωμάτιο** |
| Early booking 1 - Για κρατήσεις που θα γίνουν έως 25/02 | 250 € | Κατόπιν διαθεσιμότητας |
| Early booking 2 - Για κρατήσεις που θα γίνουν από 26/02 έως 25/03 | 265 € | Κατόπιν διαθεσιμότητας |
| Για κρατήσεις που θα γίνουν από τις 26/03 | 280 € | Κατόπιν διαθεσιμότητας |

**ΠΕΡΙΛΑΜΒΑΝΟΝΤΑΙ:**

* Διαμονή στο πολυτελές ξενοδοχείο **MARBELLA ELIX 5\*** με **ημιδιατροφή (πρωινό & δείπνο σε πλούσιο μπουφέ)**
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Περιορισμένος αριθμός θέσεων**
* **Προκαταβολή για κράτηση θέσης 100 €. Εξόφληση έως 25/04.**
* Οι εγγραφές γίνονται με την κατάθεση της προκαταβολής.
* Δεν περιλαμβάνονται: Ο φόρος διαμονής, τα ποτά / αναψυκτικά οτιδήποτε αναφέρεται ως προαιρετικό και ότι ρητά δεν αναφέρεται.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 6 ημέρες το 50% της αξίας της εκδρομής και από 5 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.